[{"text_idx": "#000002", "text": "Nian felietonon pri koninda polo ni dedic\u0302as al Stanis\u0142awa Leszczyn\u0301ska, malliberigitino de Auschwitz, pola akus\u0302igistino, dank\u2019 al kiu en c\u0302i tiu morna loko en la jaroj 1943-45 povis naskig\u0302i pli ol tri mil infanoj. La komencaj kulturkronikaj informoj estas dedic\u0302itaj al polaj faksimiloj ac\u0302etitaj de Unuig\u0302intaj Arabaj Emirlandoj; al la 425-jara jubileo de la Gdanska Biblioteko; al la plej malnova juda tombejo en Varsovio c\u0302e Bro\u0301dno-kvartalo vizitebla somere. En la E-komunuma segmento ni informas pri la sabata virtuala renkontig\u0302o de Zamenhof-societo kaj pri lanc\u0302ata de Vinilkosmo la dua volumo de \u201eEsperanto subgrunde\u201d. Muzike akompanas nin Kimera per fragmento de la kanzono \u201eJes, sed verdire ne\u201d. Post la felietono kantas Danuta Alczewska-Klus pri espero ec\u0302 en la plej malfacila tempo; E-vortoj de Andrzej Pettyn. La interreta foto c\u0302e la programinformo prezentas la heroinon de nia felietono, Stanis\u0142awa Leszczyn\u0301ska.\nEn unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003-a jaro. Sondokumentoj el la periodo post la 22-a de au\u0306gusto 2020 estas jam g\u0302isdatigitaj. La tuta elsendo estas au\u0306debla en jutubo c\u0302e la kanalo: Espero2009: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}, {"text_idx": "#000003", "text": "Preskau\u0306 c\u0302iam la plej grandaj herooj estas \u201cordinaraj\u201d homoj. Bedau\u0306rinde, tre ofte ili estas forgesitaj. Tial rakontoj kiel tiu c\u0302i estas tre gravaj kaj devas esti konigitaj. Tre bela elsendo. Mi ankau\u0306 tre s\u0302atis la mardan elsendon. Belega interparolo kun profesoro Wells kaj tre, tre c\u0302arma muziko. Saluton el Serbio por c\u0302iuj redakcianoj kaj au\u0306skultantoj.\nKaraj, mi estas profunde kortus\u0302ita de la rakonto pri Stanis\u0142awa Leszczyn\u0301ska. Os\u0301wie\u0328cim estas mia naskig\u0302urbo. En la muzeo Auschwitz-Birkenau mi estadis multfoje kun miaj gastoj. Kiu ne vizitis tiun c\u0302i lokon, tiu nur malfacile povas imagi la malhumanecon de milito. En mia memorto enbrulighis eterne la bildoj de tiu morna loko."}, {"text_idx": "#000005", "text": "Karaj, mi estas profunde kortus\u0302ita de la rakonto pri Stanis\u0142awa Leszczyn\u0301ska. Os\u0301wie\u0328cim estas mia naskig\u0302urbo. En la muzeo Auschwitz-Birkenau mi estadis multfoje kun miaj gastoj. Kiu ne vizitis tiun c\u0302i lokon, tiu nur malfacile povas imagi la malhumanecon de milito. En mia memorto enbrulighis eterne la bildoj de tiu morna loko."}, {"text_idx": "#000011", "text": "Koninda Pollando_Opato\u0301w kaj g\u0302ia Historimonumento"}]